Diari Oficial de la Generalitat Valenciana


Sumari del DOGV 660, del 14-09-1987 (1987/809586)

DECRET 105/1987, de 7 de setembre, del Consell de la Generalitat Valenciana, pel qual és creada la Direcció General de Règim Econòmic de la Seguretat Social de la Conselleria d'Economia i Hisenda i es dicten normes per al funcionament econòmic de les competències transferides del sistema de la Seguretat Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/07/105/dof/vci/html**

### Dades del document

Número de DOGV
:   660

Data del DOGV
:   14-09-1987

Secció del DOGV
:   DISPOSICIONS GENERALS

Número del document
:   1987/809586


Data del document
:   07-09-1987

Organisme emissor
:   Conselleria d'Economia i Hisenda

Tipus de document
:   Decret

Decret 105/1987, de 7 de setembre, del Consell de la Generalitat Valenciana, pel qual és creada la Direcció General de Règim Econòmic de la Seguretat Social de la Conselleria d'Economia i Hisenda, i es dicten normes per al funcionament econòmic de les competències transferides del sistema de la Seguretat Social.  
Per Reial Decret 264/1985, de 23 de gener, foren traspassats a la Comunitat Valenciana les funcions i els serveis de l'Entitat Gestora de la Seguretat Social: Institut Nacional de Serveis Socials (INSERSO). Així mateix, per Acord de 30 de juny de 1987 de la Comissió Mixta de Transferències Estat- Generalitat Valenciana han estat traspassats els corresponents a l'Entitat Gestora de la Seguretat Social: Institut Nacional de la Salut (INSALUD).  
La dimensió econòmica i la transcendència social del conjunt de les competències abans esmentades i el règim econòmic pel qual es regeixen, per estar integrades en el règim econòmic del sistema general de la Seguretat Social, requereixen d'una atenció específica per un òrgan especialitzat, així com la clarificació prèvia de les normes especials que hauran de regir-ne necessàriament la gestió econòmico- financera, de tal manera que es produesca l'entrada en vigor del traspàs amb la major eficàcia possible.  
A tal efecte, en virtut del que disposen l'article vint-i-dos de la Llei 5/1983, de 30 de desembre, de Govern Valencià, i la Llei 4/1984, de 13 de juny, d'Hisenda Pública de la Generalitat Valenciana, a proposta del Conseller d'Economia i Hisenda, i amb la deliberació prèvia del Consell en la sessió celebrada el dia 7 de setembre de 1987,  
DECRETE:  
Article primer  
Es creada la Direcció General de Règim Econòmic de la Seguretat Social com centre directiu integrat en la Conselleria d'Economia i Hisenda.  
Article segon  
Corresponen a la Direcció General de Règim Econòmic de la Seguretat Social les funcions següents:  
1. Portar a efecte davant els òrgans competents de l'Administració Central totes les actuacions que calguen pel que fa a la determinació del pressupost de despeses de les Entitats Gestores traspassades a la Comunitat Valenciana, dins els respectius pressuposts d?àmbit estatal, les relacions financeres que siguen necessàries per dur a terme la gestió econòmica dels serveis traspassats i la liquidació definitiva de cada exercici.  
2. L?obtenció, anàlisi i agregació, si fa al cas, de les dades, antecedents, informes i estadístiques necessàries per a l'elaboració dels projectes de pressuposts de despeses corresponents a les Entitats Gestores de la Seguretat Social que hagen estat objecte de traspàs a la Comunitat Valenciana - una vegada examinats els avantprojectes dels estats de despeses d'aquestes elaborats per les Conselleries que tinguen atribuïdes tals competències- per a la seva submissió al Consell, d'acord amb el que preveu la Llei 4/1984, de 13 de juny, d'Hisenda Pública de la Generalitat Valenciana.  
Tramesa als òrgans competents de l'Administració de l'Estat de l'avantprojecte del pressupost de despeses aprovat pel Consell, corresponents a les Entitats Gestores de la Seguretat Social traspassades.  
3. Rebre, informar i tramitar els acords sobre modificacions pressupostàries proposades per les Entitats Gestores i aquelles que s'efectuen d'ofici.  
4. Establir les bases i les directrius de gestió econòmica dels serveis transferits. Elaborar els Comptes i Balanços de les Entitats Gestores transferides, essent-ne el centre general de la comptabilitat i el control econòmic del sistema de Seguretat Social - sense perjudici de les competències que a aquest efecte corresponen a la Intervenció General d?acord amb la normativa vigent -. Determinar els criteris pels quals es regirà el pla de provisió de fons a les Entitats Gestores, la periodificació dels seus pagaments i la gestió de llurs ingressos, essent-ne l?òrgan competent per a la modificació i l'execució.  
5. Qualsevol altra funció que li puga ser encomanada per ordre o delegació del Conseller d'Economia i Hisenda.  
Article tercer  
La funció interventora en l?àmbit de la Seguretat Social traspassat a la Comunitat Valenciana s?integrarà - amb els mitjans personals i materials traspassats- en la Intervenció General de la Generalitat Valenciana, quedant-hi orgànicament i funcionalment adscrita.  
Article quart  
L?ordenació del pagament s?efectuarà - ateses les especials característiques de les Entitats Gestores traspassades per pertànyer al sistema de Seguretat Social- segons que preveuen els articles quaranta-un i quaranta-dos de la Llei 4/1984, de 13 de juny, d'Hisenda Pública de la Generalitat Valenciana.  
Article cinqué  
La Direcció General de Règim Econòmic de la Seguretat Social s'estructura en les unitats següents:  
- Servei de Gestió Pressupostària i Relacions Financeres.  
- Servei d?administració Econòmica i Comptabilitat.  
DISPOSICIONS FINALS  
Primera  
Queda autoritzada la Conselleria d'Economia i Hisenda perquè adopte les mesures i dicte les disposicions necessàries que requeresca el desplegament, l?execució i l?aplicació de les normes contingudes en aquest Decret.  
Segona  
Es autoritzat el Conseller d'Economia i Hisenda per publicar el Text Refós del Reglament Orgànic i Funcional de la Conselleria d'Economia i Hisenda, amb les modificacions i adaptacions derivades d'aquest Decret.  
Tercera  
Aquest Decret vigirà el mateix dia que es publicarà en el Diari Oficial de la Generalitat Valenciana.  
València, 7 de setembre de 1987.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI